
               Președinte de ședință                                                Contrasemenază pentru legalitate 

               Janos CHIȘ                                                                       Secretar General 

ACORD DE  PARTENERIAT
      I. PĂRŢILE:

1. UNITATEA ADMINISTRATIV TERITORIALĂ MARGHITA cu sediul în mun. Marghita, reprezentată legal de domnul Demián Zsolt, în calitate de primar

Nr. înregistrare                    din 

și
2. DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI BIHOR (D.G.A.S.P.C. Bihor), cu sediul în Oradea, strada Feldioarei nr. 13, reprezentată legal prin domnul Puia Lucian-Călin, în calitate de director general.

Nr. înregistrare                 din                                                     

II. OBIECTUL acordului de parteneriat

Obiectul prezentului acord de parteneriat îl constituie furnizarea de servicii de recuperare pentru copiii cu dizabilități din Unitatea Administrativ Teritorială Marghita, potrivit art. 124 alin. (1) și (2) din Legea nr. 272/2004, actualizată, privind protecția și promovarea drepturilor copilului, în vederea prevenirii unor situații de dificultate sau vulnerabilitate, care pot duce la marginalizare sau excludere socială, respectiv separare de familie.

III. SERVICIILE care fac obiectul acordului de parteneriat

Serviciile de recuperare vor fi furnizate de către Centrul de Zi de Recuperare pentru Copii cu Dizabilități Oradea din cadrul D.G.A.S.P.C. Bihor, situat în Oradea, str. Traian Lalescu, nr. 3, jud. Bihor, copiilor încadrați într-un grad de handicap, în baza certificatului și a Planului de abilitare/reabilitare emis de către Comisia pentru Protecția Copilului Bihor precum și a dispoziției de admitere la C.Z.R.C.D. Oradea. 

Terapiile de care pot beneficia copiii sunt cele prevăzute în Planul de abilitare/reabilitare aprobat de către Comisia pentru Protecția Copilului Bihor. Serviciile de abilitare/reabilitare constau în: kinetoterapie, hidroterapie, masaj, logopedie, terapie ocupațională, stimulare senzorială, consiliere psihologică, stimulare cognitivă, terapie educațională, activități de recreere și socializare.

UAT-ul cu care s-a încheiat acord de parteneriat va suporta costul lunar pentru numărul de copii stabilit în acord, pentru care se va emite o factură lunară astfel:

- pentru numărul de copii care au între 1 și 8/9 prezențe lunare la terapiile oferite de Centrul de Zi de Recuperare pentru Copii cu Dizabilități Oradea, se va achita aceeași sumă stabilită în acord (reprezentând 50% din costul mediu lunar);

- pentru copiii care nu au nicio prezență la terapiile oferite de Centrul de Zi de Recuperare pentru Copii cu Dizabilități Oradea pe lună, nu se emite factură.

Justificarea celor de mai sus se datorează faptului că, D.G.A.S.P.C. Bihor prin Centrul de Zi de Recuperare pentru Copii cu Dizabilități Oradea are în vedere asigurarea/rezervarea numărului de locuri pentru numărul total de beneficiari pentru care s-a încheiat acest acord cu UAT-ul pe tot parcursul anului.

Serviciile de abilitare/reabilitare vor fi furnizate de două ori/săptămână pentru un număr de          1 (un) beneficiar, conform unei planificări stabilite de comun acord cu părintele/reprezentantul legal al copilului.

     IV. OBLIGAȚIILE PĂRȚILOR

     IV.1. Unitatea Administrativ Teritorială Marghita se obligă:

a) să suporte 50% din costul mediu lunar aprobat de către Consiliul Județean Bihor pentru serviciile de recuperare furnizate copilului cu dizabilități din familie de pe raza localității dumneavoastră.

Costul mediu lunar conform H.C.J. Bihor nr. 58/30.04.2025 este de 3188 lei/beneficiar/lună, din care 1594 lei/beneficiar/lună este suportat de către UAT;

Facturarea și decontarea cheltuielilor se va face cu același cost de 1594 lei/beneficiar/lună  ca și în anul 2025, până la aprobarea unui nou cost mediu lunar în cursul anului 2026. După aprobarea prin H.C.J. Bihor a noului cost mediu lunar pe beneficiar pe anul 2026, facturarea și decontarea cheltuielilor se va efectua potrivit noilor reglementări;

b) să vireze lunar, până în ziua a 15-20 a lunii următoare în care s-a emis factura, în contul D.G.A.S.P.C. Bihor suma aferentă facturii privind serviciile prestate;
c) în situația în care se constată necesitatea revizuirii Planul de abilitare/reabilitare înainte de expirarea termenului, responsabilul de caz prevenire întocmește raportul de monitorizare cu recomandare de servicii de abilitare/reabilitare  (terapii specifice) la C.Z.R.C.D. Oradea, pe care îl transmite către Serviciul de Evaluare Complexă Handicap, Compartimentul de Evaluare Complexă a Copilului;

d) să desemneze un angajat din cadrul Compartimentului Asistență Socială care să colaboreze cu persoana desemnată de partenerul D.G.A.S.P.C. Bihor în vederea atingerii obiectivelor parteneriatului; 

e) să țină evidența lunară a copiilor/copilului cu dizabilități de pe raza UAT-lui dumneavoastră care beneficiază de serviciile acordate la C.Z.R.C.D. Oradea;

f) să păstreze confidențialitatea cu privire la datele personale ale beneficiarului.

IV.2. Direcția Generală de Asistentă Socială și Protecția Copilului Bihor se obligă:

a) să suporte 50% din costul mediu lunar aprobat de către Consiliul Județean Bihor pentru serviciile de recuperare furnizate copilului cu dizabilități din familie.

Facturarea și decontarea cheltuielilor se va face cu același cost ca și în anul 2025 până la aprobarea unui nou cost mediu lunar în cursul anului 2026. După aprobarea prin H.C.J. Bihor a noului cost mediu lunar pe beneficiar pe anul 2026, facturarea și decontarea cheltuielilor se va efectua potrivit noilor reglementări; 

b) să transmită lunar partenerului datele și documentele justificative necesare efectuării plăților aferente serviciilor acordate, respectiv factura fiscală și tabelul nominal cu beneficiarii prezenți / lună la terapii, care să cuprindă numele și prenumele copilului cu dizabilități, CNP-ul și domiciliul acestuia; 

c) să faciliteze accesul copilului cu dizabilități la serviciile recomandate în Planul de abilitare/reabilitare aprobat/avizat de către Comisia pentru Protecția Copilului Bihor pentru terapii specifice la  C.Z.R.C.D. Oradea și să informeze părintele privind acordarea serviciilor de recuperare și planificarea la terapii pentru anul în curs printr-un proces verbal (având în vedere faptul că încheierea Acordului de parteneriat cu SPAS-ul se face pe un an calendaristic);

d) să desemneze un angajat al Centrului de Zi de Recuperare pentru Copii cu Dizabilități Oradea care să colaboreze cu persoana desemnată de partener în vederea atingerii obiectivelor parteneriatului; 

e) să păstreze confidențialitatea cu privire  la datele personale ale beneficiarului/lor.

V. DURATA prezentului acord de parteneriat este de 1 an, începând cu data de 01.01.2026, și va fi supus spre aprobare Consiliului Local al mun. Marghita, respectiv Consiliului Județean Bihor.

VI. ÎNCETAREA acordului de parteneriat se va face în următoarele situații:

a) la împlinirea termenului pentru care a fost încheiat;

b) prin acordul de voință al părților;

c) prin reziliere, în situația în care una dintre părți nu-și respectă obligațiile asumate prin acordul de parteneriat, cu notificarea partenerului cu 30 de zile calendaristice înainte.  

În cazul în care copilului cu dizabilități nu îi mai sunt recomandate terapii la C.Z.R.C.D. Oradea, acordul nu încetează,  se identifică un alt caz, dacă există această nevoie.
VII. DISPOZIŢII FINALE

Părțile au dreptul, pe durata desfășurării prezentului acord de parteneriat, de a conveni modificarea clauzelor acestuia prin act adițional, cu condiția ca părțile să notifice solicitarea de modificare cu 30 de zile înainte.

Prevederile prezentului acord de parteneriat se vor completa cu prevederile legislative în vigoare.

Limba care guvernează prezentul acord de parteneriat este limba română.

Prezentul acord de parteneriat va fi interpretat conform legilor din România.

Prezentul acord de parteneriat a fost încheiat în trei exemplare, câte unu pentru fiecare parte.    

UNITATEA ADMINISTRATIV                              DIRECȚIA GENERALĂ DE ASISTENŢĂ TERITORIALĂ MARGHITA                         SOCIALĂ ȘI PROTECȚIA COPILULUI BIHOR

          Primar
   Demián Zsolt                                                                         Director general
                                                                                                  Puia Lucian-Călin

                                                                                                                                                                                                         Secretar  general UAT                                                            Director general adjunct  

      Jr. Demeter Cornelia                                                                    Abrudan Mirela        
           Avizat juridic  
        Jr.Platona Bianca                                                                         Director general adjunct









              Ivan Carmen Violeta
           Vizat C.F.P.

          Gavriș  Delia                                                    

            Șef serviciu SCSPBMF   

                                                                                                                              Ianc Silvia                                                            

                                                                                                                          Avizat juridic

                                                                                                                          Vizat C.F.P

